[{"text_idx": "#000000", "text": "Skyproff tegevjuht annab no\u0303u, kuidas vo\u0303idelda sulalumega ja ja\u0308a\u0308purikatega katustel"}, {"text_idx": "#000001", "text": "Skyproffi tegevjuht Mihkel Nurm annab no\u0303u, kuidas vo\u0303idelda sulalume ja ja\u0308a\u0308purikatega katustel."}, {"text_idx": "#000002", "text": "Talvisel ajal teevad purikad majade ku\u0308ljes suurt muret. Raadio Elmari hommikujutus ra\u0308a\u0308kis Skyproffi tegevjuht Mihkel Nurm, et u\u0308hte kindlat vastust ei ole, kuidas ta\u0308naval turvaliselt liikuda. Kui majade ku\u0308ljes on ja\u0308a\u0308purikad, tasub fassaadist eemale hoida. Ku\u0308lma ja sula ajal vo\u0303ib olla aga ohtlik hoopiski lumi, mis katustelt alla tuleb. On olnud uudiseid, et sel talvel on juba tekkinud u\u0308le 50 000 euro eest kahjusid autodele. Kuna autod pargivad fassaadist eemal, tasub sulalume ajal ko\u0303ndida hoopis fassaadile la\u0308hemal."}, {"text_idx": "#000003", "text": "Selle eest, et miski katuselt alla ei lenda, peab hoolitsema majaomanik. Nurm to\u0303deb, et need, kellel on midagi juba (napilt) juhtunud, hoiavad oma katused u\u0308ldiselt puhtad ning kui lumi tekib, teevad puhastuse, et saada o\u0308o\u0308sel rahulikult magada. Kuid on ka majaomanikke, kes vo\u0303tavad rahulikumalt ja ootavad, kuni lumi ise a\u0308ra sulab."}, {"text_idx": "#000004", "text": "Nurm soovitab kindlasti panna katustele lumeto\u0303kked, suuremate katuste puhul isegi topelt. Kui probleem on ja\u0308a\u0308purikatega, tasub po\u0308o\u0308ningud a\u0308ra o\u0303hutada ja panna sinna ventilatsioon, et soe va\u0308lja pa\u0308a\u0308seks ja purikaid va\u0308hem tekiks. Kindlasti peaks katusel olema katusesillad ja ankurpunktid, mis vo\u0303imaldavad erinevaid katuseto\u0308id kiirelt ja turvaliselt teha ning operatiivsemalt lund eemaldada."}, {"text_idx": "#000005", "text": "Kui katust on vaja puhastada, soovitab Nurm kaldkatustel ja sellistel objektidel, kus on va\u0308iksemgi vo\u0303imalus alla kukkuda, kutsuda appi professionaalid, kellel on va\u0308ljao\u0303pe, kuidas seda to\u0308o\u0308d teha."}, {"text_idx": "#000008", "text": "AK: Suur hulk lund on muutnud majade katused raskeks, mida teeb sellele omakorda sulailm?"}, {"text_idx": "#000009", "text": "ERR: Katuste lumest puhastajad on Tallinnas u\u0308lekoormatud ja kohe appi ei jo\u0303ua"}, {"text_idx": "#000012", "text": "R2 Pulss: Kuidas ku\u0308lm talv nii mo\u0308o\u0308da saata, et purikas pa\u0308he ei kukuks ja maja lume all kokku ei varise?"}, {"text_idx": "#000015", "text": "Skyproff on Eesti To\u0308o\u0308tukassa koolituskaardi koosto\u0308o\u0308partner."}]